
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1737 

30 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οριοθέτηση περιοχών και πιστωτικές διευκολύνσεις 
για την αποκατάσταση των ζημιών από την πυρ¬ 
καγιά της 22ας Ιανουάριου 2007 σε περιοχές του 

Δήμου Βιστωνίδας του Νομού Ξάνθης. 1 

Έγκριση συνεργασίας μεταξύ του Αριστοτέλειου Πανε¬ 
πιστημίου Θεσσαλονίκης και της ί’ΕοοΙο ΝαίίοπαΙβ 
δυρόπθυΓβ άβε Μίποε άβ Ραπε (ΕΝδΜΡ) της Γαλλίας 
για εκπόνηση διδακτορικών διατριβών με συνεπί- 

βλεψη. 2 

Αντικατάσταση της υπ’ αριθμ. Β7/123 ΦΕΚ 638Β'/ 
26.8.1994 Υπουργικής απόφασης έγκρισης που αφο¬ 
ρά στο ΔΠΜΣ: «Βιοϊατρική Τεχνολογία» του Τμή¬ 
ματος α) Ιατρικής του Πανεπιστημίου Πατρών, β) 
Ηλεκτρολόγων Μηχανικών και Μηχανικών Υπολο¬ 
γιστών και γ) Μηχανολόγων Μηχανικών του Ε.Μ.Π., 
όπως έχει τροποποιηθεί με νεότερες αποφάσεις. 
Παράταση λειτουργίας του ΔΠΜΣ. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 32365, Έγκριση 
συμβάσεων μίσθωσης έργου στο Δημοτικό Βρεφο¬ 
κομείο Αθηνών απόφασης του Γ ενικού Γ ραμματέα 


Περιφέρειας Αττικής. 4 

ΑΠΟΦΑΣΕΙ Σ 

Αριθμ. 2043/Α32 (1) 


Οριοθέτηση περιοχών και πιστωτικές διευκολύνσεις για 
την αποκατάσταση των ζημιών από την πυρκαγιά της 
22ας Ιανουάριου 2007 σε περιοχές του Δήμου Βιστω¬ 
νίδας του Νομού Ξάνθης. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.1978 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των σει¬ 
σμών 1978 εις περιοχή Βορείου Ελλάδος κλπ. και ρυθμί- 


σεως ετέρων τινών συναφών θεμάτων» που κυρώθηκε, 
τροποποιήθηκε και συμπληρώθηκε με το ν. 867/1979 (Φ.Ε.Κ. 
24/Α/7.2.1979). 

2. Τις διατάξεις του ν. 1190/1981 (Φ.Ε.Κ. 203/Α/30.7.1981) 
ο οποίος κύρωσε την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας, «περί απο¬ 
καταστάσεως ζημιών εκ των σεισμών 1981 και ρυθμίσεως 
ετέρων συναφών θεμάτων» όπως αυτός τροποποιήθηκε 
και συμπληρώθηκε με το άρθρο 1, παρ. 42 και 43 του 
ν. 2412/1996 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες δια¬ 
τάξεις» (Φ.Ε.Κ. 123/Α/17.6.1996). 

3. Τις διατάξεις του άρθρου 3, παρ. 3, τελευταίο εδάφιο 
του ν. 1266/1982 (Φ.Ε.Κ. 81/Α) «Περί οργάνων ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6 του ν. 1418/1984 «Περί Δημοσίων Έργων και 
ρυθμίσεις συναφών θεμάτων» (Φ.Ε.Κ. 23/Α). 

4. Τις διατάξεις του ν. 128/1975 «περί τροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τις διατάξεις του άρθρου 10 του ν. 2576/1998 (Φ.Ε.Κ. 
25/Α/9.2.1998) «Βελτίωση των διαδικασιών για την ανά¬ 
θεση της κατασκευής των δημοσίων έργων και άλλες 
διατάξεις». 

6. Το π.δ. 69/1988 «Οργανισμός Γενικής Γραμματείας 
Δημοσίων Έργων». 

7. Την υπ’ αριθμ. Δ16α/04/773/29.11.1990 κοινή απόφαση 
του Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και εγ¬ 
γράφων από τον κανόνα των τριών υπογραφών». 

8. Την υπ’ αριθμ. 50148/542/24.6.1992 κοινή απόφαση των 
Υπουργών Εθν. Οικονομίας, Οικονομικών και Βιομηχανίας, 
Ενέργειας και Τεχνολογίας και Εμπορίου «Περιστολή δα¬ 
πανών Δημοσίου Τομέα» (Φ.Ε.Κ. 420/Β/1.7.1992). 

9. Τις διατάξεις του άρθρου 22 του ν. 2362/1995 «Περί 
Δημοσίου Λογιστικού ελέγχου των δαπανών του Κράτους 
και άλλες διατάξεις» (Φ.Ε.Κ. 247/Α/27.11.1995). 

10. Τις διατάξεις του άρθρου 27 του ν. 2081/1992 (Φ.Ε.Κ. 
154/Α) και το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Κρατικού 
Προϋπολογισμού και η δαπάνη βαρύνει το Πρόγραμμα 
Δημοσίων Επενδύσεων και συγκεκριμένα τα έργα 2000ΣΕ 
06900025,2000ΣΕ 06900026,2000ΣΕ06900027 της ΣΑΕ 069. 
Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του ν. 128/1975. Ο λογαρια- 

σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητας του. Το ύψος της 
δαπάνης αυτής θα είναι της τάξης των € 25.000. 

11. Το π.δ. 81/2002 (Φ.Ε.Κ. 57/Α/21.3.2002), για συγχώνευση 
των Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών. 

12. Το π.δ. 121/2004 (Φ.Ε.Κ. 84/Α/10.3.2004), για τον διορι¬ 
σμό των Υπουργών και Υφυπουργών. 

13. Την υπ’ αριθμ. ΔΙΔΚ/Φ. 1/2/6139 (Φ.Ε.Κ. 527/Β/24.3.2004) 
απόφαση του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης, για την 
ανάθεση αρμοδιοτήτων στον Υφυπουργό Εσωτερικών, 
Δημόσιας Διοίκησης και Αποκέντρωσης, Αθανάσιο Νάκο, 
όπως τροποποιήθηκε και ισχύει. 

14. Την υπ’ αριθμ. 5733/ΔΙΟΕ 179/9.2.2006 απόφαση του 
Πρωθυπουργού και του Υπουργού Οικονομίας και Οικονο¬ 
μικών, για τον καθορισμό αρμοδιοτήτων των Υφυπουργών 
Οικονομίας και Οικονομικών. 

15. Την υπ’ αριθμ. οικ. 1736/Α321/23.3.2007 απόφαση 
Υπουργού ΠΕ.ΧΩ.Δ.Ε. «Προθεσμίες και διαδικασία χορή¬ 
γησης Στεγαστικής Συνδρομής για επισκευή, ανακατα- 
σκευή και αυτοστέγαση κτισμάτων που επλήγησαν από 
πυρκαγιά». 

16. Το υπ’ αριθμ. 6774/4.4.2007 έγγραφο του Δήμου Βι- 
στωνίδας του Νομού Ξάνθης. 

17. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους του οικισμού Βα- 
φέϊκων του Δ.Δ. Γενισέας του Δήμου Βιστωνίδας του Νο¬ 
μού Ξάνθης που επλήγησαν από την πυρκαγιά της 22ας 
Ιανουάριου 2007, αποφασίζουμε: 

1. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ¬ 
νου «Περί αποκαταστάσεως ζημιών εκ των σεισμών 1978 
εις περιοχή Βορ. Ελλάδος κλπ.», όπως αυτή κυρώθηκε, 
τροποποιήθηκε και συμπληρώθηκε με τους νόμους 867/ 
1979 (Φ.Ε.Κ. 24/Α), 1048/1980 (Φ.Ε.Κ. 101/Α), 1133/1981 (Φ.Ε.Κ. 
54/Α) και 1190/1981 (Φ.Ε.Κ. 203/Α) καθώς και των σχετικών 
κανονιστικών πράξεων όπως ισχύουν σήμερα για την απο¬ 
κατάσταση των ζημιών των κτιρίων γενικά, τις οποίες 
προκάλεσε η πυρκαγιά της 22ας Ιανουάριου 2007 στον 
οικισμό Βαφέϊκων του Δ.Δ. Γ ενισέας του Δήμου Βιστωνί¬ 
δας του Νομού Ξάνθης. 

2. Αρμόδια Υπηρεσία για το έργο της αποκατάστασης 
των ζημιών των κτιρίων από την πυρκαγιά που έπληξε τον 
οικισμό Βαφέϊκων του Δ.Δ. Γ ενισέας του Δήμου Βιστωνί¬ 
δας του Νομού Ξάνθης, ορίζεται η Υπηρεσία Αποκατάστα¬ 
σης Σεισμοπλήκτων Βορείου Ελλάδος (Υ.Α.Σ.Β.Ε.). 

3. Ορίζεται προθεσμία ενός (1) έτους, από τη δημοσίευση 
της παρούσας απόφασης σε Φ.Ε.Κ., για την υποβολή αίτησης 
συνοδευόμενης από τα απαιτούμενα δικαιολογητικά, που 
αναγράφονται στην υπ’ αριθμ. οικ. 1736/Α32/23.3.2007 απόφα¬ 
ση Υπουργού ΠΕ.ΧΩ.Δ.Ε., από τους ενδιαφερομένους: 

α) Για τη διενέργεια αυτοψίας στο πληγέν κτίσμα από 
Μηχανικούς της αρμόδιας Υπηρεσίας και την έκδοση πο¬ 
ρίσματος χαρακτηρισμού του, ή 

β) Γ ια τη χορήγηση Σ.Σ. για την επισκευή του κτίσματος, 
χωρίς να έχει προηγηθεί η έκδοση πορίσματος χαρακτη¬ 
ρισμού του, εφόσον οι ενδιαφερόμενοι το επιθυμούν. Σε 
αυτήν την περίπτωση απαιτείται και η υποβολή πλήρους 
φακέλου μελέτης επισκευής προκειμένου να εκδοθεί 
Αδεια Επισκευής. 

2. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. ΧΟΡΗΓΗΣΗ ΣΤΕΓΑΣΤΙΚΗΣ ΣΥΝΔΡΟΜΗΣ 

Εγκρίνεται η χορήγηση Σ.Σ. (άτοκο δάνειο και δωρεάν 
κρατική αρωγή) για την αποκατάσταση των ζημιών των 


κτιρίων που προκάλεσε η πυρκαγιά της 22ας Ιανουάριου 
2007 στον οικισμό Βαφέϊκων του Δ.Δ. Γ ενισέας του Δήμου 
Βιστωνίδας του Νομού Ξάνθης, ανάλογα με το χαρακτη¬ 
ρισμό των κτιρίων. 

α. Γ ια κτίρια που κατέρρευσαν ή κρίνονται κατεδα- 
φιστέα ή υπέρμετρης δαπάνης επισκευής (ασύμφορα) 
ή είναι δομημένα από ευτελή υλικά (ωμοπλίνθους ή μη 
διαμορφωμένους λίθους μικρής διατομής με συνδετικό 
υλικό αργιλώδες) και τα οποία δεν έχουν χαρακτηριστεί 
κατεδαφιστέα, αλλά οι ζημιές που προκλήθηκαν από την 
πυρκαγιά δεν επιδέχονται, σύμφωνα με την κρίση της 
αρμόδιας Υπηρεσίας, ουσιαστική αποκατάσταση, δηλα¬ 
δή επισκευή που εξασφαλίζει την αναγκαία αντισεισμική 
αντοχή τους και η Σ.Σ. μπορεί να χρησιμοποιηθεί για 
ανακατασκευή, αυτοστέγαση ή αποπεράτωση. 

β. Γ ια κτίρια που έχουν κριθεί επισκευάσιμα και οι ζη¬ 
μιές που έχουν υποστεί από την πυρκαγιά δεν οφείλεται 
σε υπαιτιότητα των ενδιαφερομένων ή αφορούν κατα¬ 
σκευαστικές ελλείψεις και ατέλειες και η Σ.Σ. μπορεί να 
χρησιμοποιηθεί για την επισκευή τους, ή ανακατασκευή 
ή αυτοστέγαση ή αποπεράτωση εφόσον ο δικαιούχος 
κατεδαφίσει το πληγέν κτίσμα. 

Κτίρια εγκαταλελειμμένα, τα οποία παρουσιάζουν σοβα¬ 
ρές και εμφανείς φθορές λόγω εγκατάλειψης (π.χ. μερική 
ή ολική κατάρρευση στέγης, φθορές στους τοίχους, έλ¬ 
λειψη πατωμάτων, καταστροφή εξωτερικών κουφωμάτων) 
δεν δικαιούνται Σ.Σ. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να έχει στέ¬ 
γη, κουφώματα, να ήταν στοιχειωδώς κατοικήσιμο και 
ο ενδιαφερόμενος να προσκομίσει τα ακόλουθα δικαι- 
ολογητικά: 

1. Βεβαίωση της ΔΕΗ ότι είχε ρεύμα τουλάχιστον ένα 
χρόνο πριν από την πυρκαγιά. 

2. Δήλωση στοιχείων ακινήτων (Ε9) και (Ε1), στην οποία 
να περιλαμβάνεται το πληγέν κτίσμα, για το χρονικό δι¬ 
άστημα πριν από την πυρκαγιά. 

II. ΔΙΚΑΙΟΥΧΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της Σ.Σ. θα καθορίζονται από την αρ¬ 
μόδια Υπηρεσία στην οποία οι ενδιαφερόμενοι θα πρέπει 
να υποβάλουν αίτηση με τα σχετικά δικαιολογητικά και 
εντός των προθεσμιών που καθορίζονται στην με αρ.πρωτ. 
οικ.1736/Α321/23.3.07 Απόφαση Υπουργού ΠΕ.ΧΩ.Δ.Ε. 

2. Η Αρμόδια Υπηρεσία που αναλαμβάνει το έργο της 
αποκατάστασης θα χορηγεί στους δικαιούχους Άδεια Επι¬ 
σκευής ή Βεβαίωση Καθορισμού Στεγαστικής Συνδρομής 
για Ανακατασκευή ή Αυτοστέγαση ή Αποπεράτωση, με 
την οποία θα προσδιορίζεται το ύψος της απαιτούμενης 
δαπάνης επισκευής ή το ποσό που δικαιούται ο ενδιαφε¬ 
ρόμενος για ανακατασκευή ή αυτοστέγαση ή αποπερά¬ 
τωση. Στην Άδεια Επισκευής ή στη Βεβαίωση Καθορισμού 
Στεγαστικής Συνδρομής για Ανακατασκευή ή Αυτοστέγα¬ 
ση ή Αποπεράτωση, θα αναφέρεται το ποσό της δωρεάν 
κρατικής αρωγής καθώς και του άτοκου δανείου, σύμφωνα 
με τους όρους που καθορίζονται παρακάτω. Η δωρεάν 
κρατική αρωγή θα χορηγείται στους δικαιούχους από την 
αρμόδια Υπηρεσία, ενώ το άτοκο δάνειο θα χορηγείται 
στους δικαιούχους από τα Πιστωτικά Ιδρύματα με βάση 
την έγγραφη συνηγορία της αρμόδιας Υπηρεσίας. 

3. Σε περίπτωση που το συγκεκριμένο κτίριο ρυμοτομεί- 
ται ή δεν μπορεί να ανακατασκευαστεί για οποιαδήποτε 
άλλη νόμιμη αιτία ή ο ιδιοκτήτης το επιθυμεί, τότε ο 
ιδιοκτήτης ή καθένας από τους συνιδιοκτήτες (εφόσον 
υφίσταται συνιδιοκτησία), δικαιούται Σ.Σ. για αυτοστέ¬ 
γαση με αγορά ή ανέγερση κατοικίας, ή αποπεράτωση 

κτίσματος ιδιοκτησίας του στην ίδια ή σε άλλη πληγείσα 
περιοχή, σύμφωνα με τις ισχύουσες διατάξεις. 

4. Σε περίπτωση που κατέρρευσαν κτίσματα από την 
πυρκαγιά ή κατεδαφίστηκαν αμέσως μετά από αυτήν με 
εντολή Δημόσιας ή Δημοτικής Αρχής (εφόσον ήταν σε 
χώρους συνάθροισης κοινού ή είχαν επαφή με το δρό¬ 
μο), χωρίς να έχουν εκδοθεί από τις νόμιμες Επιτροπές, 
Εκθέσεις Αυτοψίας Κατεδαφιστέων Κτισμάτων, εντός 
της πληγείσας περιοχής εγκρίνουμε τη χορήγηση Σ.Σ. 
εφόσον: 

α. Ο ενδιαφερόμενος έχει υποβάλει εμπρόθεσμα αίτηση 
χορήγησης Σ.Σ. για το συγκεκριμένο κτίσμα. 

β. Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της 
καταστραφείσας οικοδομής, φωτογραφίες, αεροφωτο¬ 
γραφίες, κ.λ.π.). 

γ. Υπάρχουν στοιχεία ότι το κτίσμα δεν ήταν εγκατα- 
λελειμμένο ( π.χ. αποδείξεις Κοινωφελών Οργανισμών ή 
Δημοτικών ή Κοινοτικών Τελών, Ε1, Ε9, κ.λ.π.) 

δ. Η αρμόδια Δημόσια ή Δημοτική Αρχή βεβαιώνει ότι 
δόθηκε εντολή για την κατεδάφιση του κτίσματος προς 
αποτροπή άμεσου κινδύνου μετά την πυρκαγιά ή προ¬ 
σκομίζεται Βεβαίωση ότι το κτίσμα κατέρρευσε από την 
πυρκαγιά. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 
I. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ Ή ΑΠΟΠΕΡΑΤΩΣΗ 
Η Σ.Σ. καθορίζεται ανάλογα με το εμβαδόν και τη χρήση 
του πληγέντος κτίσματος και σύμφωνα με τα παρακάτω: 

α) Για κτίσματα που έχουν χρήση κατοικίας € 450 ανά 
τ.μ. και με ανώτατο όριο επιφάνειας τα 120 τ.μ., ανά χω¬ 
ριστή ιδιοκτησία. 

β) Γ ια κτίρια που έχουν χρήση επαγγελματικού χώρου 
€ 280 ανά τ.μ. και για επιφάνεια μέχρι 120 τ.μ., ήτοι μέ¬ 
χρι του ποσού των € 33.600, για τα πρώτα 150 τ.μ. Στην 
περίπτωση που ο επαγγελματικός χώρος έχει επιφάνεια 
άνω των 150 τ.μ., για τον υπολογισμό της συνολικής Σ.Σ. 
θα διαιρείται η επιφάνεια του σε τμήματα των 150 τ.μ. 
Για τις επιφάνειες που θα προκύψουν πέρα των πρώτων 
150τ.μ. το ποσό της Σ.Σ. ορίζεται σε 180 € ανά τ.μ. και 
για επιφάνεια μέχρι 120 τ.μ., ήτοι μέχρι του ποσού των € 
21.600 για κάθε επιπλέον τμήμα των 150τ.μ. 

Το προκύπτον τελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται. 

γ) Γ ια υπόγειους χώρους όπως αυτοί ορίζονται από το 
Γ.Ο.Κ. που είναι διαμορφωμένοι ως διαμερίσματα κατοικιών 
ή επαγγελματικές στέγες, χορηγείται ποσό Σ.Σ. που αντι¬ 
στοιχεί στο 70% της εκάστοτε ισχύουσας τιμής μονάδας για 
τη χρηματοδότηση των ανακατασκευαζόμενων κατοικιών ή 
επαγγελματικών χώρων αντίστοιχα. 

δ) Για κτίρια που η κατασκευή τους είχε προχωρή¬ 
σει μόνον μέχρι το σκελετό από οπλισμένο σκυρόδεμα, 
χορηγείται Σ.Σ. που αντιστοιχεί στο 30% της εκάστοτε 
ισχύουσας τιμής μονάδας για τη χρηματοδότηση της ανα¬ 
κατασκευαζόμενης επιφάνειας. 

ε) Γ ια κατασκευές βοηθητικής χρήσεως στο δώμα οι¬ 
κοδομών π.χ. απολήξεις κλιμακοστασίων, ανελκυστήρων 
κλπ. χορηγείται Σ.Σ. που αντιστοιχεί στο 70% της εκά¬ 
στοτε ισχύουσας τιμής μονάδας για τη χρηματοδότηση 
της ανακατασκεύαζαμενης επιφάνειας. 

στ) Γ ια βοηθητικούς χώρους (π.χ. οικιακές αποθήκες, 
αποθήκες τροφίμων, κουζίνα, λουτρό, φούρνοι, κ,λ.π.) της 
αυτής οικοδομής ή ευρισκόμενους στο αυτό οικόπεδο 
που συμπληρώνουν τη λειτουργικότητά της και με την 


προϋπόθεση ότι το σύνολο της δανειοδοτούμενης επι¬ 
φάνειας (κύριος και βοηθητικός χώρος) δεν υπερβαίνει 
τα 120 τ.μ., η ανά τ.μ. τιμή αποζημίωσης είναι αυτή με 
της κατοικίας. 

ζ) Γ ια αποθήκες οποιοσδήποτε χρήσης (εκτός των ανα- 
φερομένων στην παράγραφο (στ)) καθώς και στάβλους, 
αγροτικά κτίσματα, που είτε βρίσκονται στο ίδιο οικόπεδο 
με το κυρίως κτίσμα είτε σε άλλο, καθώς και για βοη¬ 
θητικούς χώρους της προηγούμενης παραγράφου, που 
βρίσκονται σε άλλο οικόπεδο από το κυρίως κτίσμα, € 
165 ανά τ.μ. και μέχρι εμβαδού 120 τ.μ. 

η) Γ ια την ανακατασκευή αγροτικών κατοικιών (κτισμά- 
των ευτελούς αξίας κατασκευής, που χρησιμοποιούνται 
εποχιακά) € 245 ανά τ.μ. και μέχρι συνολικού εμβαδού 
120 τ.μ. 

θ) Γ ια Ιερούς Ναούς, κτίρια που ανήκουν στο Δημόσιο, 
Ν.Π.Δ.Δ., Ο.Τ.Α. ή σε Κοινωφελή ή σε Φιλανθρωπικά ή σε 
Ευαγή Ιδρύματα ή σε Σωματεία, € 420 ανά τ.μ. επί του 
συνόλου της επιφάνειας του πληγέντος κτίσματος. 

ι) Για την ανακατασκευή κωδωνοστασίων και μόνο € 60 
ανά κυβικό μέτρο. 

ια) Για κτίρια με περισσότερες ανεξάρτητες ιδιοκτησίες 
(πολυκατοικίες) ο κάθε ιδιοκτήτης δικαιούται εκτός της 
Σ.Σ. ανακατασκευής που αντιστοιχεί στην ιδιοκτησία του, 
επί πλέον Σ.Σ. ανάλογη με το ποσοστό του επί των κοι¬ 
νοχρήστων χώρων και μέχρι εμβαδού 120 τ.μ. αθροιστικά 
(από ιδιοκτησία και κοινόχρηστο χώρο). 

ιβ) Η δωρεάν κρατική αρωγή, που αντιστοιχεί στην 
παραπάνω Σ.Σ. για ανακατασκευή θα καλυφθεί από τον 
Προϋπολογισμό Δημοσίων Επενδύσεων και ορίζεται σε 
(1/3) της Σ.Σ. και μόνο για μία ιδιοκτησία. Στην περίπτωση 
της παρ. (β) κάθε τμήμα με επιφάνεια 150 τ.μ. θεωρείται 
ανεξάρτητη ιδιοκτησία. 

ιγ) Σε περίπτωση που στον ίδιο ιδιοκτήτη ανήκαν πριν 
από την πυρκαγιά, περισσότερες της μίας ανεξάρτητες 
ιδιοκτησίες, άτοκο δάνειο δικαιούται για κάθε μία από 
αυτές, ενώ δωρεάν κρατική αρωγή μόνο για τη μία ιδιο¬ 
κτησία, την οποία επιλέγει ο ίδιος με Υπεύθυνη Δήλωσή 
του. Γ ια τις πέραν της μίας ιδιοκτησίας το σύνολο της 
Σ.Σ. χορηγείται εξ ολοκλήρου υπό μορφή άτοκου δανείου, 
χωρίς δωρεάν κρατική αρωγή. 

ιδ) Στις περιπτώσεις ανακατασκευής, υποχρέωση του 
ιδιοκτήτη είναι να ανακατασκευάσει κτίσμα, εμβαδού ίσο 
τουλάχιστον με το 66% του εμβαδού του κατεδαφιστέου 
κτίσματος, με βάση το οποίο υπολογίστηκε η Σ.Σ., εκτός 
από τις περιπτώσεις: 

ί) Επαγγελματικών χώρων όπου υποχρέωση του ιδιοκτή¬ 
τη είναι να ανακατασκευάσει κτίσμα εμβαδού ή όγκου ίσο 
με το 66% του εμβαδού ή του όγκου του κατεδαφιστέου 
κτίσματος, με βάση το οποίο υπολογίστηκε η Σ.Σ. 

ίί) Ιερών Ναών, κτιρίων που ανήκουν στο Δημόσιο, 
Ν.Π.Δ.Δ., Ο.Τ.Α., Κοινωφελών, Φιλανθρωπικών ή Ευαγών 
Ιδρυμάτων ή Σωματείων, η επιφάνεια του ανεγειρόμενου 
κτίσματος δε θα πρέπει να είναι μικρότερη του 75% του 
εμβαδού του πληγέντος κτίσματος. 

ιε) Στην περίπτωση αυτοστέγασης η Σ.Σ. δεν μπορεί να 
υπερβαίνει το αναφερόμενο στα συμβόλαια αγοραπωλη¬ 
σίας τίμημα. Το αγοραζόμενο κτίσμα θα πρέπει να είναι 
νομίμους υφιστάμενο και να έχει εμβαδόν ίσο τουλάχιστον 
με το 40% της δανειοδοτούμενης επιφάνειας του κατε- 
δαφιστέου κτίσματος. Στις περιπτώσεις που το κτίσμα, 
στο οποίο πραγματοποιείται η αυτοστέγαση, δεν έχει 
οικοδομική άδεια (οικισμοί προϋφιστάμενοι του 1923), η 
στατική επάρκεια του κτιρίου, θα πρέπει να βεβαιώνεται, 
από δύο ιδιώτες Πολιτικούς Μηχανικούς. 

ιστ) Για ανακατασκευές κτιρίων κάθε χρήσης που είναι 
χαρακτηρισμένα διατηρητέα ή παραδοσιακά ως προς το 
σύνολο τους (όπως αναφέρεται στο Φ.Ε.Κ. δημοσίευσης 
της Απόφασης Χαρακτηρισμού), € 560 ανά τ.μ. χωρίς πε¬ 
ριορισμό ως προς το συνολικό εμβαδόν του κτίσματος. 

ιζ) Γ ια κτίρια που έχει χαρακτηριστεί διατηρητέα μόνο 
η όψη (όπως αναφέρεται στο Φ.Ε.Κ. δημοσίευσης της 
Απόφασης Χαρακτηρισμού) και κρίνονται κατεδαφιστέα, 
χορηγείται Σ.Σ. ανακατασκευής της όψης με χρήση του 
τιμολογίου επισκευής της Υπηρεσίας για διατηρητέα ή 
παραδοσιακά κτίρια και ανακατασκευής του υπολοίπου 
κτιρίου με τις τιμές που ισχύουν για την αντίστοιχη κα¬ 
τηγορία κτιρίου, όπως αναφέρονται στις σχετικές παρα¬ 
γράφους, χωρίς περιορισμό του εμβαδού. 

Για να ισχύουν οι περιπτώσεις ιστ) και ιζ) θα πρέπει 
τα κτίρια να ήταν ήδη χαρακτηρισμένα διατηρητέα ή 
παραδοσιακά από το Υ.ΠΕ.ΧΩ.Δ.Ε. ή από το Υπουργείο 
Πολιτισμού, (ημερομηνία Φ.Ε.Κ. δημοσίευσης της Από¬ 
φασης Χαρακτηρισμού) ή να είχε αρχίσει η διαδικασία 
χαρακτηρισμού τους πριν την ημέρα της πυρκαγιάς. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από την πυρκαγιά και όχι 
από εγκατάλειψη. 

2. ΕΠΙΣΚΕΥΗ 

α) Γ ια την αποκατάσταση κτιρίων με βλάβες μόνο στα 
«μη φέροντα στοιχεία» κτιρίων, το ποσό της Σ.Σ., δεν 
μπορεί να υπερβαίνει το όριο των € 130 ανά τ.μ. και μέχρι 
συνολικού εμβαδού 120 τ.μ., ανά χωριστή ιδιοκτησία. 

β) Για την αποκατάσταση κτιρίων με βλάβες μόνο στον 
«φέροντα οργανισμό» κτιρίων, το ποσό της Σ.Σ., δεν μπορεί 
να υπερβαίνει το όριο των € 170 ανά τ.μ., χωρίς περιορισμό 
ως προς το συνολικό εμβαδόν της ιδιοκτησίας. 

γ) Γ ια την αποκατάσταση κτιρίων με βλάβες τόσο στα 
«μη φέροντα» στοιχεία όσο και στον «φέροντα οργανισμό» 
της ιδίας ιδιοκτησίας, το συνολικό ανά τ.μ. ύψος της Σ.Σ., 
δεν επιτρέπεται να υπερβαίνει το όριο των € 280 ανά 
τ.μ. χωρίς περιορισμό ως προς το συνολικό εμβαδόν της 
ιδιοκτησίας. 

δ) Για τις επισκευές κτιρίων κάθε χρήσης που είναι 
χαρακτηρισμένα διατηρητέα ή παραδοσιακά ως προς το 
σύνολο τους, (όπως αναφέρεται στο Φ.Ε.Κ. δημοσίευσης 
της Απόφασης Χαρακτηρισμού), το ποσό της Σ.Σ. δεν 
μπορεί να υπερβαίνει το ποσό των € 650 ανά τ.μ. χωρίς 
περιορισμό ως προς το συνολικό εμβαδόν της ιδιοκτησίας. 
Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από την πυρκαγιά και όχι 
από εγκατάλειψη. 

ε) Για κτίρια που έχουν χαρακτηρισθεί διατηρητέες 
μόνον οι όψεις τους (όπως αναφέρεται στο Φ.Ε.Κ. δη¬ 
μοσίευσης της Απόφασης Χαρακτηρισμού) και κρίνονται 
επισκευάσιμες, χορηγείται Σ.Σ. επισκευής διατηρητέου ή 
παραδοσιακού κτιρίου για τις όψεις, χωρίς όριο δανειοδό¬ 
τησης. Γ ια το υπόλοιπο κτίριο χορηγείται Σ.Σ. επισκευής 
ή ανακατασκευής, με τα όρια των τιμών και επιφανειών, 
ανάλογα με τη χρήση του κτιρίου, όπως αναφέρονται στις 
σχετικές παραγράφους. 

Γ ια να ισχύουν οι περιπτώσεις δ) και ε) θα πρέπει τα 
κτίρια να ήταν χαρακτηρισμένα διατηρητέα ή παραδοσι¬ 
ακά, από το Υ.ΠΕ.ΧΩ.Δ.Ε. ή από το Υπουργείο Πολιτισμού, 
(ημερομηνία Φ.Ε.Κ. δημοσίευσης της Απόφασης Χαρακτη¬ 
ρισμού) ή να είχε αρχίσει η διαδικασία χαρακτηρισμού 
τους πριν την ημέρα της πυρκαγιάς. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από την πυρκαγιά και όχι 
από εγκατάλειψη. 


στ) Γ ια επισκευή αποθηκών (ανεξάρτητα από τη χρήση 
τους), αγροτικών κτισμάτων (πλην οικιών), η Σ.Σ. ανέρχεται 
μέχρι συνολικού ποσού € 3.300 για κάθε ιδιοκτησία. 

ζ) Γ ια επισκευή Ιερών Ναών, κτιρίων που ανήκουν στο 
Δημόσιο, Ν.Π.Δ.Δ., Ο.Τ.Α. ή σε Κοινωφελή ή σε Φιλανθρω¬ 
πικά ή σε Ευαγή Ιδρύματα ή σε Σωματεία, το ύψος της 
Σ.Σ. (άτοκο δάνειο και δωρεάν κρατική αρωγή), για την 
αποκατάσταση του «φέροντος οργανισμού» και των λοι¬ 
πών «μη φερόντων στοιχείων», δεν μπορεί να υπερβαίνει 
το ποσό των € 290 ανά τ.μ., επί του συνόλου της επιφά¬ 
νειας του κτιρίου. 

η) Γ ια κτίρια με περισσότερες της μίας ανεξάρτητες 
ιδιοκτησίες, ο κάθε ιδιοκτήτης δικαιούται, εκτός από την 
Σ.Σ. για την αποκατάσταση των ζημιών της ιδιοκτησίας 
του, και πρόσθετη Σ.Σ. για την κάλυψη της δαπάνης, που 
αναλογεί για την αποκατάσταση των ζημιών των κοινο¬ 
χρήστων στοιχείων. 

θ) Η δωρεάν κρατική αρωγή που αντιστοιχεί στην ανω¬ 
τέρω Σ.Σ. επισκευής, θα καλυφθεί από τον Προϋπολογισμό 
Δημοσίων Επενδύσεων και ανέρχεται σε (1/3) της Σ.Σ. και 
μόνον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από την πυρκαγιά περισσότερες της μιας ιδιοκτησίες, 
άτοκο δάνειο δικαιούται για κάθε μία από αυτές, ενώ 
δωρεάν κρατική αρωγή μόνο για τη μία ιδιοκτησία, την 
οποία επιλέγει ο ίδιος με Υπεύθυνη Δήλωση του. Γ ια τις 
πέραν της μίας ιδιοκτησίας, το σύνολο της Σ.Σ. χορηγείται 
υπό μορφή δανείου χωρίς δωρεάν κρατική αρωγή. 

ια) Οι ιδιοκτήτες των κτιρίων που κρίνονται επισκευάσιμα 
μπορούν να χρησιμοποιήσουν την Σ.Σ. που αναλογεί στην 
επισκευή του πληγέντος κτίσματος για ανακατασκευή ή 
αυτοστέγαση ή αποπεράτωση, εφόσον κατεδαφίσουν το 
κτίριο με δικές τους δαπάνες. Σε αυτή την περίπτωση 
το ποσό της Σ.Σ. που χορηγείται στον δικαιούχο δεν 
επιτρέπεται να υπερβαίνει το ποσό της Σ.Σ. το οποίο θα 
χορηγείτο εάν το πληγέν κτίσμα είχε κριθεί κατεδαφιστέο 
και ανακατασκευαζόταν (ανάλογα με τη χρήση του). 

IV. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της Σ.Σ. για ανακατασκευή, χορηγείται σε 
δύο δόσεις, η πρώτη από τις οποίες, περιλαμβάνει ολό¬ 
κληρη την δωρεάν κρατική αρωγή και το μισό (1/2) του 
άτοκου δανείου και καταβάλλεται με την υπογραφή της 
δανειστικής σύμβασης, η δε επόμενη, που περιλαμβάνει το 
υπόλοιπο μισό (1/2) του άτοκου δανείου, καταβάλλεται με 
την περαίωση του φέροντα οργανισμού. Στις περιπτώσεις 
που δεν έχει χορηγηθεί αποδεδειγμένα η δωρεάν κρατική 
αρωγή, θα χορηγείται το σύνολο του άτοκου δανείου και 
η δωρεάν κρατική αρωγή θα ενέχει θέση β' δόσης Σ.Σ.. 

β) Το ποσό της Σ.Σ. για αυτοστέγαση, εφόσον αγο¬ 
ράζεται έτοιμο κτίσμα, θα χορηγείται εφάπαξ με την 
προσκόμιση οριστικού συμβολαίου αγοράς και πιστοποι¬ 
ητικού μεταγραφής ή προσυμφώνου, με την υποχρέωση 
της υποβολής οριστικού συμβολαίου και πιστοποιητικού 
μεταγραφής σε χρόνο που θα ορίζεται στην εγκριτική 
Απόφαση της αρμόδιας Υπηρεσίας. 

Σε περίπτωση που αγοράζεται κτίσμα υπό ανέγερση, το 
ποσό της Σ.Σ. θα χορηγείται σε δύο δόσεις, η πρώτη από τις 
οποίες, περιλαμβάνει ολόκληρη τη δωρεάν κρατική αρωγή 
και το μισό (1/2) του άτοκου δανείου και καταβάλλεται με 
την προσκόμιση οριστικού συμβολαίου και πιστοποιητικού 
μεταγραφής ή προσυμφώνου (με την υποχρέωση της υπο¬ 
βολής οριστικού συμβολαίου και πιστοποιητικού μεταγρα¬ 
φής σε χρόνο που θα ορίζεται στην εγκριτική απόφαση της 
αρμόδιας Υπηρεσίας). Η επόμενη δόση που περιλαμβάνει 

το υπόλοιπο μισό (1/2) του ατόκου δανείου καταβάλλεται 
με την περαίωση του φέροντα οργανισμού. 

γ) Το ποσό της Σ.Σ. για αποπεράτωση θα χορηγείται σε 
δύο δόσεις, η πρώτη από τις οποίες περιλαμβάνει ολόκληρη 
τη δωρεάν κρατική αρωγή και το μισό (1/2) του άτοκου δα¬ 
νείου και καταβάλλεται με την υπογραφή της δανειστικής 
σύμβασης. Η επόμενη δόση που περιλαμβάνει το υπόλοιπο 
μισό (1/2) του άτοκου δανείου, καταβάλλεται όταν θα έχει 
εκτελεστεί το 40% των υπολειπόμενων εργασιών. 

Σημειώνεται ότι για τις περιπτώσεις α), β) και γ) απαι¬ 
τείται η κατεδάφιση του πληγέντος κτίσματος. 

δ) Το ποσό της Σ.Σ. για επισκευή, χορηγείται σε δύο 
δόσεις, η πρώτη από τις οποίες, περιλαμβάνει ολόκληρη 
την δωρεάν κρατική αρωγή και το μισό (1/2) του άτοκου 
δανείου και καταβάλλεται με την υπογραφή της δανει¬ 
στικής σύμβασης. Η επόμενη δόση που περιλαμβάνει το 
υπόλοιπο μισό (1/2) του δανείου, καταβάλλεται με την 
εκτέλεση των εργασιών που καλύπτουν το 80% του εγκε¬ 
κριμένου ποσού της Σ.Σ.. 

Εφόσον το εγκεκριμένο ποσό είναι μέχρι € 3.000, χο¬ 
ρηγείται εφάπαξ. 

Στις περιπτώσεις που δεν έχει χορηγηθεί αποδεδειγμέ¬ 
να η δωρεάν κρατική αρωγή θα χορηγείται το σύνολο του 
άτοκου δανείου και η δωρεάν κρατική αρωγή θα ενέχει 
θέση β' δόσης Σ.Σ.. 

ε) Η συνολική διάρκεια των δανείων επισκευής ή ανακα- 
τασκευής ή αυτοστέγασης ή αποπεράτωσης, ορίζεται σε 
δεκαπέντε (15) χρόνια, η δε εξόφληση τους θα πραγματοποι¬ 
ηθεί σε ισόποσες εξαμηνιαίες ή ετήσιες χρεολυτικές δόσεις, 
η πρώτη από τις οποίες θα καταβληθεί είκοσι τέσσερις (24) 
μήνες μετά την υπογραφή της δανειστικής σύμβασης. 

στ) Η συνολική διάρκεια των δανείων επισκευής διατη¬ 
ρητέων ή παραδοσιακών κτιρίων, ορίζεται σε είκοσι πέντε 
(25) χρόνια, η δε εξόφληση τους θα πραγματοποιηθεί σε 
ισόποσες εξαμηνιαίες ή ετήσιες χρεολυτικές δόσεις, η 
πρώτη από τις οποίες, θα καταβληθεί είκοσι τέσσερις (24) 
μήνες μετά την υπογραφή της δανειστικής σύμβασης. 

ζ) Η Σ.Σ. για την αποκατάσταση ζημιών σε πάγιες εγκατα¬ 
στάσεις επιχειρήσεων και επαγγελματικών χώρων επιτρέπε¬ 
ται να χορηγηθεί με τους ίδιους όρους και στους μισθωτές ή 
σε όσους έχουν από οποιαδήποτε νόμιμη αιτία, αποδεδειγμέ¬ 
να τη νομή ή τη χρήση των εν λόγω χώρων, εφόσον δεν έχει 
υποβληθεί σχετική αίτηση, εκ μέρους των ιδιοκτητών μέσα σε 
45 ημέρες από τη δημοσίευση της παρούσας στην Εφημερίδα 
της Κυβερνήσεως. Μετά την πάροδο των 45 ημερών το δικαί¬ 
ωμα υποβολής αίτησης για χορήγηση Σ.Σ. μπορεί να ασκηθεί 
και από τον ενοικιαστή για λογαριασμό του αμελούντος ιδι¬ 
οκτήτη. Σε κάθε περίπτωση η υποχρέωση για την καταβολή 
των δόσεων του δανείου βαρύνει τον ιδιοκτήτη. 

η) Τα δάνεια βαρύνονται με επιτόκιο ίσο προς αυτό 
των εντόκων γραμματίων Δημοσίου δωδεκάμηνης διάρ¬ 
κειας της εκάστοτε τελευταίας εκδόσεως που χρονικά 
προηγείται της έναρξης κάθε περιόδου εκτοκισμού των 
δανείων, προσαυξημένο κατά 30%, χωρίς άλλη προσαύ- 
ξηση για προμήθεια κλπ., επιδοτούμενο κατά 100% από 
το λογαριασμό του ν. 128/1975. 

θ) Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντί¬ 
στοιχες διατάξεις που ισχύουν για τη χρηματοδότηση 
της οικονομίας. 

V. ΝΕΟΙ ΚΤΗΤΟΡΕΣ 

1. Είναι δυνατή η χορήγηση Σ.Σ. και στους νέους κτήτο¬ 
ρες των ακινήτων, ασχέτως του τρόπου αποκτήσεως και 
του είδους της ιδιοκτησίας που έχουν επ’ αυτού (καθολική 
διαδοχή, ειδική διαδοχή, επικαρπία, ψιλή κυριότητα, συνιδι- 


οκτησία κλπ.). Απαραίτητη όμως προϋπόθεση είναι, οι νέοι 
κτήτορες να έχουν υποβάλλει εμπρόθεσμα αίτηση και τα 
απαιτούμενα δικαιολογητικά, σύμφωνα με τις εκάστοτε 
ισχύουσες διατάξεις. 

2. Είναι δυνατή η χορήγηση Σ.Σ. και στους νέους κτήτο¬ 
ρες, που απέκτησαν την πλήρη κυριότητα του ακινήτου με 
γονική παροχή, μετά την λήξη των προθεσμιών αρχικών 
αιτήσεων, χωρίς να έχει υποβληθεί εμπρόθεσμη αίτηση 
από το νέο κτήτορα. Στην περίπτωση αυτή αρκεί μόνο η 
εμπρόθεσμη υποβολή αίτησης από τον αρχικό ιδιοκτήτη 
του ακινήτου. 

3. Δωρεάν κρατική αρωγή δικαιούνται οι νέοι κτήτορες 
μόνο εφόσον τόσο αυτοί όσο και οι προηγούμενοι ιδιοκτή¬ 
τες, αποδεδειγμένα (με υποβολή Υπεύθυνων Δηλώσεων) 
δεν έχουν λάβει δωρεάν κρατική αρωγή για άλλο πληγέν 
κτίσμα από την πυρκαγιά. 

VI. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από τα Πιστωτικά 
Ιδρύματα. 

VII. ΥΠΟΘΗΚΕΣ ΔΑΝΕΙΩΝ 

Για ποσά μέχρι € 10.000 δεν απαιτείται εγγραφή υπο¬ 
θήκης. 

Γ ια την ασφάλεια κάθε δανείου, θα εγγράφεται υπέρ του 
Πιστωτικού Ιδρύματος υποθήκη επί του ακινήτου που θα 
επισκευάζεται ή ανακατασκευάζεται ή αγοράζεται, ή απο¬ 
περατώνεται από το προϊόν του άτοκου δανείου ή αντ’ 
αυτού επί άλλου ακινήτου που τυχόν προσφέρεται από το 
δανειολήπτη, εφόσον η αξία του ακινήτου καλύπτει το ασφα- 
λιζόμενο δάνειο. Η υποθήκη μπορεί επίσης να μεταφέρεται 
εκ των υστέρων σε άλλο ακίνητο αντίστοιχης αξίας. Συνη¬ 
γορούμε, ώστε τα Πιστωτικά Ιδρύματα να χορηγούν δάνεια 
για την επισκευή ή ανακατασκευή Ιερών Ναών πληγέντων 
από την πυρκαγιά και στις περιπτώσεις που υπάρχει αδυ¬ 
ναμία προσφοράς ακινήτου για εγγραφή υποθήκης, προς 
διασφάλιση του δανείου, είναι δυνατή η υποθήκευση αστικού 
ακινήτου της αρμόδιας Μητρόπολης που ανήκει ο Ιερός 
Ναός. Η ανωτέρω ρύθμιση δεν ισχύει για τους ιδιωτικούς 
Ναούς, ως προς τους οποίους έχουν εφαρμογή οι γενικώς 
ισχύουσες περί πυρόπληκτων διατάξεις. 

VIII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων, θα 
καθορίζεται ρητά ότι, σε περίπτωση υποβολής από τους δι¬ 
καιούχους δανείων ή νέους κτήτορες, ανακριβών δηλώσεων 
ή σε περίπτωση μη εκπλήρωσης των υποχρεώσεων, που θα 
αναλάβουν με όσα προβλέπονται στην παρούσα απόφαση, 
εκτός από τον τρόπο εξόφλησης τόκων και δόσεων των 
δανείων, οι συνέπειες από την μη τήρηση των οποίων αντι¬ 
μετωπίζονται με την Απόφαση Εγγύησης, θα υπόκεινται, 
πέρα από τις νόμιμες κυρώσεις και στις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγηση του. 

β. Κατάπτωση ποινικής ρήτρας υπέρ του Δημοσίου, που 
θα συνομολογείται με τη δανειστική σύμβαση και θα αντι¬ 
στοιχεί σε ποσοστό 10% επί ολοκλήρου του ποσού του 
δανείου, 

γ. Εκτοκισμό του δανείου από τη χορήγηση του, με 
επιτόκιο μεγαλύτερο κατά 2,5 ποσοστιαίες μονάδες από 
το επιτόκιο που καθορίστηκε με τη δανειστική σύμβαση 
για κάθε περίπτωση. 

IX. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείταί: 

Για δωρεάν κρατική αρωγή, δαπάνη του Προγράμμα¬ 
τος Δημοσίων Επενδύσεων ύψους € 25.000, για τα επό¬ 
μενα τέσσερα οικονομικά έτη και θα βαρύνει το έργο 
2000ΣΕ06900025 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου, βαρύνει το λογαριασμό του ν. 128/75, ο οποίος 
δημιουργείται από παρακράτηση επί των χορηγήσεων 
των Τραπεζών, με σκοπό την επιδότηση επιτοκίου δανεί¬ 
ων. Ο λογαριασμός αυτός επιδοτείται από τον Κρατικό 
Προϋπολογισμό, μόνο σε περίπτωση ελλειμματικότητας 
του. Το ύψος της δαπάνης αυτής είναι € 25.000. 

Η απόφαση αυτή να δημοσιευθεί στην Εφημερίδα της 
Κυβερνήσεως, σύμφωνα με το άρθρο 1, παρ. 2 της από 
26.3.1981 Πράξεως Νομοθετικού Περιεχομένου, που κυρώ¬ 
θηκε με το ν. 1190/1981. 

Αθήνα, 23 Αυγούστου 2007 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Α. ΝΑΚΟΣ Γ. ΑΛΟΓΟΣΚΟΥΦΗΣ 


ΥΦΥΠ. ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 


Π. ΔΟΥΚΑΣ 


Γ. ΣΟΥΦΛΙΑΣ 


-♦- 

Αριθμ.. 71402/Β7 (2) 

Έγκριση συνεργασίας μεταξύ του Αριστοτέλειου Πανε¬ 
πιστημίου Θεσσαλονίκης και της ΕΈοοΙθ ΝαΐίοηαΙθ 
δυρόπβυΓθ άθε Μίποε άθ Ρ&πε (ΕΝδΜΡ) της Γαλλίας για 
εκπόνηση διδακτορικών διατριβών με συνεπίβλεψη. 


Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ159 τ.Α') «Εκσυγχρονισμός της Ανώτατης Εκπαίδευ¬ 
σης», όπως συμπληρώθηκε με το άρθρο 23 του ν. 3404/2005 
(ΦΕΚ 260 τ.Α') «Ρύθμιση θεμάτων του Πανεπιστημιακού.... 
και άλλες διατάξεις». 

2. Την υπ’ αριθμ. 37876/ΣΤ5 (ΦΕΚ 608 τ.Β'/26.4.2004) κοινή 
απόφαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτήτων 
Υφυπουργών του Υπουργείου Εθνικής Παιδείας και Θρη¬ 
σκευμάτων». 

3. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα Κυβερνητικά Όργανα», που κυ¬ 
ρώθηκε με το άρθρο πρώτο του π.δ. 63/2005 (ΦΕΚ 98 Α'). 

4. Το Ειδικό Πρωτόκολλο Συνεργασίας μεταξύ του Αρι- 
στοτέλειου Πανεπιστημίου Θεσσαλονίκης και της ΕΈοοΙο 
ΝαΐίοηαΙο δυρόπθυΓβ όοε Μίηοε άθ Ραπε που εγκρίθηκε με 
την απόφαση της Συγκλήτου του Αριστοτέλειου Πανεπι¬ 
στήμιου Θεσσαλονίκης της συνεδρίας της 25.4.2007. 

5. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζουμε: 

Εγκρίνουμε από το ακαδημαϊκό έτος 2007-2008 τη συ¬ 
νεργασία μεταξύ του Αριστοτέλειου Πανεπιστημίου Θεσ¬ 
σαλονίκης και της ΙΈοοΙθ ΝαίίοηεΙβ δυρόπθυι-θ άθε Μίηθ5 
άθ Ρ&Π3 (ΕΝδΜΡ) της Γ αλλίας για εκπόνηση διδακτορικών 
διατριβών υποψήφιων διδακτόρων με συνεπίβλεψη. Τα 
ειδικότερα θέματα συνεργασίας ρυθμίζονται στο Ειδικό 
Πρωτόκολλο Συνεργασίας που έχει καταρτιστεί από τα 
συνεργαζόμενα Ιδρύματα και έχει εγκριθεί από τα αρμό¬ 
δια όργανα των Ιδρυμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Αυγούστου 2007 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 


Αριθμ. 24456/Β7 (3) 

Αντικατάσταση της υπ’ αριθμ. Β7/123 ΦΕΚ 638Β'/26.8.1994 
Υπουργικής απόφασης έγκρισης που αφορά στο ΔΠΜΣ: 
«Βιοϊατρική Τεχνολογία» του Τμήματος α) Ιατρικής του 
Πανεπιστημίου Πατρών, β) Ηλεκτρολόγων Μηχανικών 
και Μηχανικών Υπολογιστών και γ) Μηχανολόγων Μη¬ 
χανικών του Ε.Μ.Π., όπως έχει τροποποιηθεί με νεότε¬ 
ρες αποφάσεις. Παράταση λειτουργίας του ΔΠΜΣ. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τ ις διατάξεις των άρθρων 11 έως 12 του ν. 2083/1992 (ΦΕΚ 
159 Α') «Εκσυγχρονισμός της Ανώτατης Εκπαίδευσης», του 
άρθρου 16 παρ. 2 του ν. 2327/1995 (ΦΕΚ 156 τ,Α') «Εθνικό Συμ¬ 
βούλιο Παιδείας... και άλλες διατάξεις», του άρθρου 5 παρ. 12γ 
του ν. 2916/2001 (ΦΕΚ 114 Α') «Διάρθρωση της ανώτατης εκπαί¬ 
δευσης και ρύθμιση θεμάτων του τεχνολογικού τομέα αυτής» 
και του άρθρου 23 του ν. 3404/2005 (ΦΕΚ 260 τ,Α') «Ρύθμιση 
θεμάτων του Πανεπιστημιακού....και άλλες διατάξεις». 

2. Τις διατάξεις του άρθρου 90 του «Κώδικα νομοθεσίας 
για την Κυβέρνηση και Κυβερνητικά Όργανα», που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98 Α'). 

3. Την υπ’ αριθμ. 37876/ΣΤ5 (ΦΕΚ 608 τ.Β'/26.4.2004) κοινή από¬ 
φαση του Πρωθυπουργού και της Υπουργού Εθνικής Παιδείας 
και θρησκευμάτων «Καθορισμός αρμοδιοτήτων Υφυπουργών 
του Υπουργείου Εθνικής Παιδείας και Θρησκευμάτων». 

4. Την υπ’ αριθμ. Β7/123 ΦΕΚ 638Β'/26.8.1994 Υπουργι¬ 
κή απόφαση έγκρισης που αφορά στο ΔΠΜΣ: «Βιοϊατρική 
Τεχνολογία» του Τμήματος Ιατρικής του Πανεπιστημίου 
Πατρών και των Τμημάτων Ηλεκτρολόγων Μηχανικών και 
Μηχανικών Υπολογιστών και Μηχανολόγων Μηχανικών του 
Ε.Μ.Π., όπως έχει τροποποιηθεί με νεότερες αποφάσεις. 

5. Το απόσπασμα πρακτικού της ΕΔΕ του ΔΠΜΣ στη 
Βιοϊατρική Τεχνολογία (29.5.2006). 

6. Το απόσπασμα πρακτικού της Συγκλήτου του Πανε¬ 
πιστημίου Πατρών (404/14.12.2006). 

7. Το απόσπασμα πρακτικού της Συγκλήτου Ε.Σ. του 
Ε.Μ.Π (6/21.6.2007). 

8. α) Το γεγονός ότι έληξε η λειτουργία του Π.Μ.Σ και 

β) την έκθεση Πεπραγμένων και Σκοπιμότητας του Δι¬ 
ευθυντή Μεταπτυχιακών Σπουδών, καθηγητή Ν. Παλλη- 
καράκη, του Δ.Π.Μ.Σ. «Βιοϊατρική Τεχνολογία» του Πανε¬ 
πιστημίου Πατρών. 

9. Το γεγονός ότι από τις διατάξεις της απόφασης αυτής 
δεν προκαλείται δαπάνη εις βάρος του Κρατικού Προϋ¬ 
πολογισμού, αποφασίζουμε: 

Αντικαθιστούμε την υπ’ αριθμ. Β7/123 ΦΕΚ 638Β'/ 
26.8.1994 Υπουργική απόφαση έγκρισης που αφορά στο 
ΔΠΜΣ: «Βιοϊατρική Τεχνολογία» του Τμήματος Ιατρικής 
του Πανεπιστημίου Πατρών και των Τμημάτων Ηλεκτρο¬ 
λόγων Μηχανικών και Μηχανικών Υπολογιστών και Μηχα¬ 
νολόγων Μηχανικών του Ε.Μ.Π., όπως έχει τροποποιηθεί 
με νεότερες αποφάσεις, ως ακολούθως: 

Αρθρο 1 

Γ ενικές Διατάξεις 

Τα Τμήματα: α) Ιατρικής του Πανεπιστημίου Πατρών, β) Ηλε¬ 
κτρολόγων Μηχανικών και Μηχανικών Υπολογιστών και γ) Μη¬ 
χανολόγων Μηχανικών του Εθνικού Μετσόβιου Πολυτεχνείου 
λειτουργούν από το ακαδημαϊκό έτος 2007-08 αναμορφωμένο 
το Διατμηματικό Πρόγραμμα Μεταπτυχιακών Σπουδών «Βιοϊα- 
τρική Τ εχνολογία», σύμφωνα με τις διατάξεις της απόφασης αυ¬ 
τής και τις διατάξεις των άρθρων 10 έως 12 του ν. 2083/1992. 

Τη διοικητική υποστήριξη του Προγράμματος αναλαμ¬ 
βάνει το Τμήμα Ιατρικής του Πανεπιστημίου Πατρών. 

Άρθρο 2 

Αντικείμενο - Σκοπός 

Αντικείμενο του Διατμηματικού Προγράμματος Μεταπτυχια¬ 
κών Σπουδών (ΔΠΜΣ) είναι η εκπαίδευση διπλωματούχων μηχα¬ 
νικών και πτυχιούχων ΑΕΙ συναφών ειδικοτήτων στο επιστημο¬ 
νικό πεδίο της Βιοϊατρικής Τεχνολογίας καθώς και η εκτέλεση 
επιστημονικής και τεχνολογικής έρευνας στο ως άνω πεδίο. 

Σκοποί του ΔΠΜΣ είναι: α) Η εξειδίκευση μηχανικών και 
επιστημόνων θετικής κατεύθυνσης στις εφαρμογές της 
τεχνολογίας στην Ιατρική, ώστε να μπορούν να συμβάλουν 
στην ανάπτυξη του Τομέα της Βιοϊατρικής Τεχνολογίας 
και στην προαγωγή της υγείας. 

β) Η εις βάθος κατάρτιση και ανάπτυξη ερευνητικών 
ικανοτήτων των μηχανικών και άλλων επιστημόνων, ώστε 
να εξασφαλίζεται τόσο η εξειδίκευση όσο και η συμβολή 
τους στην καλλιέργεια και ανάπτυξη της πρωτογενούς 
επιστημονικής έρευνας, αλλά και στη διαμόρφωση και 
προαγωγή της επιστημονικής σκέψης. 

Αρθρο 3 

Μεταπτυχιακοί Τίτλοι 

Το ΔΠΜΣΒΙΤ οδηγεί στην απονομή: 

Α. Μεταπτυχιακού Διπλώματος Ειδίκευσης στην Βιοϊα- 
τρική Τεχνολογία στις εξής κατευθύνσεις: 

1. Βιοϊατρική Ηλεκτρονική και Πληροφορική 

2. Εμβιομηχανική 

3. Κλινική Μηχανική 

Β. Διδακτορικού Διπλώματος στη Βιοϊατρική Τεχνολογία. 

Άρθρο 4 

Κατηγορίες Πτυχιούχων 

Στο ΔΠΜΣ γίνονται δεκτοί μετά από ανοικτή προκήρυξη 
και επιλογή, διπλωματούχοι μηχανικοί, πτυχιούχοι Ιατρικής 
καθώς και πτυχιούχοι συναφών Τμημάτων ΑΕΙ της χώρας 
ή Τμημάτων ομοταγών Ιδρυμάτων της αλλοδαπής κυρίως 
θετικής κατεύθυνσης. 

Επίσης, γίνονται δεκτοί πτυχιούχοι συναφών Τμημάτων 
τεχνολογικής κατεύθυνσης ΑΕΙ της χώρας ή της αλλοδαπής, 
για τους οποίους η απόκτηση του Μ.Δ.Ε. ή και του Δ.Δ., δε 
συνεπάγεται και την απόκτηση του βασικού διπλώματος των 
συνεργαζόμενων Τμημάτων. Με τον ίδιο ως άνω περιορισμό 
γίνονται κατ’ αρχήν δεκτές προς εξέταση και αιτήσεις υπο¬ 
ψηφιότητας κατόχων τίτλων σπουδών λοιπών Τ μημάτων ΑΕΙ, 
σύμφωνα με το προβλεπόμενα στις ισχύουσες διατάξεις. 

Άρθρο 5 

Χρονική Διάρκεια 

Το ΔΠΜΣΒΙΤ οδηγεί στην απονομή: 

Α. Μεταπτυχιακού Διπλώματος Ειδίκευσης στην Βιοϊα- 
τρική Τεχνολογία και διαρκεί τουλάχιστον τρία (3) «δι¬ 
δακτικά εξάμηνα», εκ των οποίων το πρώτο και δεύτερο 
διδακτικό εξάμηνο περιλαμβάνουν διδασκαλία, παραδό¬ 
σεις, εργαστηριακές ασκήσεις και εξετάσεις, ενώ το τρίτο 
«διδακτικό εξάμηνο» περιλαμβάνει κυρίως την εκπόνηση 
της διπλωματικής εργασίας και την εξέταση του φοιτητή 
σε αυτή. Ως ανώτατο όριο για την απόκτηση του ΜΔΕ 
ορίζονται τα έξι (6) διδακτικά εξάμηνα. 

Β. Διδακτορικού Διπλώματος στη Βιοϊατρική Τεχνολο¬ 
γία και διαρκεί τουλάχιστον έξι (6) επιπλέον διδακτικά 
εξάμηνα. Ως ανώτατο όριο για την απόκτηση του Δ.Δ. 
ορίζονται τα δέκα (10) διδακτικά εξάμηνα. 

Αρθρο 6 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε άλλου είδους εκπαιδευ¬ 


τικές και ερευνητικές δραστηριότητες για την απονομή 
των κατά το άρθρο 3 τίτλων ορίζονται ως εξής: 

Α. Για την απονομή του Μ.Δ.Ε. απαιτείται η υποχρεωτική 
παρακολούθηση και επιτυχής εξέταση στα παρακάτω 
μαθήματα του ΔΠΜΣ καθώς επίσης και η εκπόνηση της 
διπλωματικής εργασίας και η επιτυχής εξέταση του φοι¬ 
τητή σε αυτή. Τα μαθήματα διακρίνονται σε δύο ενότητες 
(Εισαγωγής και Κατεύθυνσης) και κατανέμονται σε δύο 
διδακτικά εξάμηνα με τις ώρες και τις διδακτικές μονάδες 
που αναφέρονται έναντι εκάστου. 

Όλοι οι φοιτητές παρακολουθούν υποχρεωτικά την 
πρώτη ενότητα μαθημάτων στο Α' εξάμηνο σπουδών και 
στη συνέχεια επιλέγουν μια από τις τρεις προσφερόμενες 
κατευθύνσεις. 

Α' ΕΞΑΜΗΝΟ 
ΜΑΘΗΜΑΤΑ ΕΙΣΑΓΩΓΗΣ 



ΜΑΘΗΜΑΤΑ 

ΩΡΕΣ 

ΔΙΔΑΣΚΑΛΙΑΣ 

ΔΙΔΑΚΤΙΚΕΣ 

ΜΟΝΑΔΕΣ 

ΚΜ1 

Εφαρμογές της Φυσικής 
στην Ιατρική 

25 

3 

ΚΜ2 

Στοιχεία Βασικών Ιατρικών 
Επιστημών 1 (Βιοχημεία - 
Βιολογία - Ανατομία) 

40 

4 

ΚΜ3 

Στοιχεία Βασικών Ιατρικών 
Επιστημών 1 (Φυσιολογία - 
Παθοφυσιολογία) 

45 

5 

ΚΜ4 

Ηλεκτρονικά - Επεξεργασία 
Σημάτων 

30 

4 

ΚΜ5 

Ερευνητική Μεθοδολογία - 
Διαχείριση Ποιότητας 

30 

4 


Σύνολο ωρών και διδακτι¬ 
κών μονάδων 

170 

20 


Β' ΕΞΑΜΗΝΟ 

1. ΚΑΤΕΥΘΥΝΣΗ ΒΙΟΪΑΤΡΙΚΗΣ ΗΛΕΚΤΡΟΝΙΚΗΣ ΚΑΙ 
ΠΛΗΡΟΦΟΡΙΚΗΣ 



ΜΑΘΗΜΑΤΑ 

ΩΡΕΣ 

ΔΙΔΑΣΚΑΛΙΑΣ 

ΔΙΔΑΚΤΙΚΕΣ 

ΜΟΝΑΔΕΣ 

ΚΜ1 

Επεξεργασία Βιοσημάτων 

30 

4 

ΚΜ2 

Ιατρική Οργανολογία 

35 

4 

ΚΜ3 

Τ εχνολογία Ιοντιζουσών 
Ακτινοβολιών 

50 

5 

ΚΜ4 

Βιοστατιστική 

20 

3 

ΚΜ5 

Ιατρική Απεικόνιση 

25 

4 

ΚΜ6 

Αξιολόγηση Ιατρικής Τεχνο¬ 
λογίας 

25 

4 

ΚΜ7 

Όραση Υπολογιστών 

35 

4 

ΚΜ8 

Τηλεματική στην Υγεία 

25 

4 

ΚΜ9 

Βιοφωτονική και νανοτεχνο- 
λογία 

30 

4 

ΚΜ10 

Βιοηλεκτρομαγνητισμός 

25 

4 


Σύνολο ωρών και διδακτι¬ 
κών μονάδων 

300 

40 


2. ΚΑΤΕΥΘΥΝΣΗ ΕΜΒΙΟΜΗΧΑΝΙΚΗΣ 



ΜΑΘΗΜΑΤΑ 

ΩΡΕΣ 

ΔΙΔΑΣΚΑΛΙΑΣ 

ΔΙΔΑΚΤΙΚΕΣ 

ΜΟΝΑΔΕΣ 

ΚΜ1 

Επεξεργασία Βιοσημάτων 

30 

4 

ΚΜ2 

Ιατρική Οργανολογία 

25 

4 

ΚΜ3 

Τ εχνολογία Ιοντιζουσών 
Ακτινοβολιών 

50 

5 

ΚΜ4 

Βιοστατιστική 

20 

3 

ΜΑΘΗΜΑΤΑ 

ΩΡΕΣ 

ΔΙΔΑΣΚΑΛΙΑΣ 

ΔΙΔΑΚΤΙΚΕΣ 

ΜΟΝΑΔΕΣ 

ΚΜ5 

Ιατρική Απεικόνιση 

25 

4 

ΚΜ6 

Μηχανική Σώματος και Απο¬ 
κατάστασης 

35 

4 

ΚΜ7 

Βιοϋλικά 

30 

4 

ΚΜ8 

Βιορευστομηχανική 

30 

4 

ΚΜ9 

Υπολογιστικές Μέθοδοι 
στην Εμβιομηχανική 

30 

4 

ΚΜ10 

Τεχνολογία Ραδιοφαρμά¬ 
κων 

25 

4 


Σύνολο ωρών και διδακτι¬ 
κών μονάδων 

300 

40 


3. ΚΑΤΕΥΘΥΝΣΗ ΚΛΙΝΙΚΗΣ ΜΗΧΑΝΙΚΗΣ 



ΜΑΘΗΜΑΤΑ 

ΩΡΕΣ 

ΔΙΔΑΣΚΑΛΙΑΣ 

ΔΙΔΑΚΤΙΚΕΣ 

ΜΟΝΑΔΕΣ 

ΚΜ1 

Εμβιομηχανική - Βιοϋλικά 

35 

5 

ΚΜ2 

Ιατρική Οργανολογία 

50 

6 

ΚΜ3 

Ιατρική Απεικόνιση 

35 

5 

ΚΜ4 

Μοντελοποίηση/Προσο- 

μοίωση 

30 

3 

ΚΜ5 

Επεξεργασία Βιοσημάτων 

30 

4 

ΚΜ6 

Βιοπληροφορική/Υπολογι- 
στική Νοημοσύνη 

30 

4 

ΚΜ7 

Τηλεματική στην Υγεία 

20 

3 

ΚΜ8 

Κλινική Μηχανική 

40 

5 

ΚΜ9 

Αξιολόγηση Ιατρικής Τεχνο- 
λογίας 

40 

5 


Σύνολο ωρών και διδακτικών 
μονάδων 

300 

40 


Η διπλωματική εργασία πιστώνεται με 30 διδακτικές 
μονάδες. 

Οι προϋποθέσεις απονομής του τίτλου καθορίζονται 
από τον κανονισμό Μεταπτυχιακών Σπουδών και τις δια¬ 
τάξεις του άρθρου 12, παρ. 4 του ν. 2083/1992. 

Β. Για την εκπόνηση Δ.Δ., απαραίτητη προϋπόθεση είναι η 
προηγούμενη απόκτηση του ανωτέρω ή συναφούς Μ.Δ.Ε. 

Η Δ.Δ. εκπονείται σύμφωνα με τα οριζόμενα στην παρ. 
5 του άρθρου 12 του ν. 2083/1992. 


εξοπλισμό μεγάλης αξίας και μέρος αυτού που σχετίζεται 
με το Πρόγραμμα, διατίθεται για χρήση στο ΔΠΜΣΒΙΤ. 

Αρθρο 10 

Διάρκεια Λειτουργίας 


Το ΠΜΣ θα λειτουργήσει μέχρι το ακαδημαϊκό έτος 
2014-2015. 


Άρθρο 11 

Κόστος Λειτουργίας 


1. Το ετήσιο κόστος λειτουργίας εκτιμάται ότι θα ανέλ- 
θει στο ποσό των 50.000,00 € και αναλύεται ως εξής: 


Κατηγορία Δαπάνης 

Προϋπολογισμός € 

Εξωτερικοί Συνεργάτες 

36.000,00 

Αναλώσιμα 

2.000,00 

Προμήθεια, συντήρηση 
εξοπλισμού/ λογισμικού 

8.000,00 

Δαπάνες Δημοσιότητας 

1.500,00 

Άλλες Δαπάνες 

2.500,00 

Σύνολο 

50.000,00 


2. Το κόστος λειτουργίας του προγράμματος θα καλυφθεί 
από: α) χορηγίες Οργανισμών και κονδύλια από Προγράμ¬ 
ματα Ευρωπαϊκής Ένωσης, β) εκπόνηση ερευνητικών Προ¬ 
γραμμάτων από επιστημονικό πεδίο του ΔΠΜΣ σύμφωνα 
με τον κανονισμό λειτουργίας των ειδικών λογαριασμών, 
γ) εκτέλεση έργων με φορείς του Δημοσίου και Ιδιωτικού 
Τομέα και δ) τον Τακτικό Προϋπολογισμό για τα ακαδημαϊκά 
έτη 2007-08 και 2008-09 έως του ποσού των 23.000,00 €. 

Αρθρο 12 

Μεταβατικές Διατάξεις 


Γ ια τους φοιτητές που εισήχθησαν στο πρόγραμμα πριν 
από το ακαδημαϊκό έτος 2006-2007 θα ισχύουν οι διατά¬ 
ξεις της προηγούμενης Υπουργικής απόφασης. 

Τα θέματα που δεν αναφέρονται στην παρούσα από¬ 
φαση θα ρυθμίζονται από τον Κανονισμό Μεταπτυχιακών 
Σπουδών καθώς και από τα αρμόδια όργανα σύμφωνα με 
την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Άρθρο 7 

Αριθμός Εισακτέων 

Ο αριθμός εισακτέων στο πρόγραμμα ορίζεται κατ’ ανώ¬ 
τατο όριο στους (30) τριάντα. 

Άρθρο 8 
Προσωπικό 

Στο ΠΜΣ διδάσκουν κυρίως μέλη ΔΕΠ των συνεργαζομέ- 
νων Τμημάτων καθώς και μέλη ΔΕΠ άλλων Τμημάτων του 
ίδιου ή άλλου Α.Ε.Ι. Επίσης, ομότιμοι καθηγητές, επισκέπτες 
καθηγητές, εντεταλμένοι επίκουροι καθηγητές ή ειδικοί 
επιστήμονες, ερευνητές αναγνωρισμένων ερευνητικών 
ιδρυμάτων της ημεδαπής ή της αλλοδαπής, που πληρούν 
τις προϋποθέσεις των διατάξεων του άρθρου 12 παρ. 3. 

Άρθρο 9 

Υλικοτεχνική Υποδομή 

Τα συνεργαζόμενα Τμήματα των δύο ΑΕΙ διαθέτουν την 
κατάλληλη κτιριακή υποδομή και τον απαραίτητο εξοπλι¬ 
σμό τόσο σε οπτικοακουστικά όσο και σε εργαστηριακά 
μέσα, καθώς και σε ηλεκτρονικούς υπολογιστές, για την 
απρόσκοπτη διεξαγωγή του Προγράμματος. 

Επιπλέον, το Ιατρικό Τ μήμα στο Πανεπιστημιακό Γ ενικό 
Περιφερειακό Νοσοκομείο Πατρών έχει σύγχρονο ιατρικό 


Μαρούσι, 21 Αυγούστου 2007 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στην υπ’ αριθμ. 32365, Έγκριση συμβάσεων μίσθωσης 
έργου στο Δημοτικό Βρεφοκομείο Αθηνών απόφασης του 
Γ ενικού Γ ραμματέα Περιφέρειας Αττικής που δημοσιεύθη- 
κε στο ΦΕΚ 1488/16.8.2007 τ.Β' και αφορά περιεχόμενο 4, 
σελ. 21724, στήλη Α, στίχο 3 από κάτω και στήλη Β στίχος 
4 από κάτω και σελ. 21725, στήλη Α, στίχο 7 επιφέρεται 
η πιο κάτω διόρθωση: 

Από το εσφαλμένο: 

α) «...14236...» 
β) «...1...» 
σελ. 21725 α) «...3...» 

Στο ορθό: 

α) «...14790...» 
β) «... 2 ...» 
σελ. 21725 α) «...8...». 

(Από το Εθνικό Τυπογραφείο) 

